wickkiey/tamil-wikipedia-markdown huggingface dataset:
# இருசுற்று வாக்கெடுப்பு முறை


**இருசுற்று வாக்கெடுப்பு முறை** (அல்லது **இரண்டாம் வாக்கு**, **வழிவு வாக்கெடுப்பு** ) வாக்காளர்கள் தங்களால் தெரிந்தெடுக்கபட்ட வேட்பாளருக்கு ஒரு வாக்கு அளித்து ஒரே ஒரு வெற்றியாளரை தேர்ந்தெடுக்கும் வாக்களிப்பு முறையாகும். இருப்பினும், எந்தவொரு வேட்பாளருமே தேவைப்படும் வாக்கெண்ணிக்கையைப் பெறவில்லை எனில் குறிப்பிட்ட வீத வாக்குகளைப் பெற்ற வேட்பாளர்களிடையே அல்லது மிகக் கூடுதலான வாக்குகள் பெற்ற இரு வேட்பாளர்களிடையே ஒருவரைத் தெரிந்தெடுக்க இரண்டாம் சுற்று வாக்கெடுப்பு நடத்தப்படும். முதல் சுற்றிலேயே வெற்றி பெற தனிப்பெரும்பான்மை அல்லது 5-15% வேறுபாட்டுடன் 40-45% வாக்குகள் பெற்றிருக்க வேண்டும்.  

உலகின் பல பகுதிகளில் சட்டப் பேரவைத் தேர்தல்களிலும் நேரடி அரசுத்தலைவர் தேர்தல்களிலும் இருசுற்று வாக்கெடுப்பு முறை பயன்படுத்தப்படுகிறது. பிரான்சின் குடியரசுத் தலைவர், சட்டமன்ற, உள்ளாட்சித் தேர்தல்களில் இந்த முறை கடைபிடிக்கப்படுகிறது. மேலும் ஆப்கானிஸ்தான், அர்ஜென்டினா, அவுஸ்திரியா, பிரேசில், பல்கேரியா, சிலி, கொலம்பியா, கோஸ்ட்டா ரிக்கா, குரோசியா, சைப்ரஸ், தொமினிக்கக் குடியரசு, ஈக்குவடோர், பின்லாந்து, கானா, குவாத்தமாலா, இந்தோனீசியா, லைபீரியா, பெரு, போலந்து, போர்த்துக்கல், ருமேனியா, செனகல், செர்பியா, சிலவாக்கியா, சுலோவீனியா, கிழக்குத் திமோர், உக்ரேன், உருகுவே, சிம்பாப்வே நாட்டு குடியரசுத் தலைவர் தேர்தல்களில் பயன்படுத்தப்படுகிறது. 1871-1918 ஆண்டுக்காலங்களில் இடாய்ச்சுப் பேரரசிலும் 1908 மற்றும் 1911 ஆண்டு நியூசிலாந்து நாட்டுத் தேர்தல்களிலும் இந்த முறை பயன்படுத்தப் பட்டுள்ளது.
# மீரா பென்

**மீரா பென்** *(Mirabehn)* என்று அறியப்படும் **மேடலின் ஸ்லேட்** (22.11.1892 – 20.07.1982) காந்தியடிகளின் சீடர்களுள் ஒருவரான ஆங்கிலேயப் பெண்மணி. இவரது தந்தை சர் எட்மண்ட் ஸ்லேடு இங்கிலாந்து கடற்படையில் அட்மிரல் பதவியில் இருந்தவர்.  

மீரா பென் தன் 33 ஆவது வயதில் காந்தியடிகளின் சபர்மதி ஆசிரமம் வந்து தங்கினார். ஆசிரம வாழ்க்கையில் முழுமூச்சுடன் ஈடுபட்டார். வார்தா ஆசிரமத்திலும் இவர் தங்கினார்.  

காந்தியடிகள் மற்றும் மீராபென் குறித்து சுதிர் கக்கார் *Mira and the Mahatma* என்ற நூலை வெளியிட்டார்.  
## படக்காட்சியகம்
# புளூம் ஆற்றல் வழங்கி

**புளூம் ஆற்றல் வழங்கி** (*Bloom Energy Server*) என்பது கலிஃபோர்னியாவைச் சேர்ந்த *புளூம் எனர்ஜி* எனும் நிறுவனத்தால் தயாரிக்கப்படும் திட ஆக்சைடு எரிபொருள் கலம் ஆகும். இது சுற்றுச் சூழலை மாசுபடுத்தாத வகையில் மின்னாற்றல் உற்பத்தி செய்யும் அமைப்பு.  
கூகுள், வால்மார்ட் போன்ற இடங்களில் இந்த ஆற்றல் வழங்கிகள் பலவற்றை நிறுவி உள்ளதாக இந் நிறுவனம் சொல்கிறது.  

புளூம் எனர்ஜி நிறுவனத்தை நிறுவியவர் கே. ஆர். ஸ்ரீதர் என்பவர் ஆவார்.
# பாம்பு நச்சு

**பாம்பு நச்சு*** (Snake venom)* என்பது பெருமளவு மாற்றமடைந்த பாம்பின் உமிழ்நீர். இது பல்வேறு புரதங்கள், நொதிகள் மற்றும் சில அடங்கிய கலவை. பாம்புகளின் நச்சுச் சுரப்பிகள் என்பவை மாற்றமடைந்த பரோட்டிட் உமிழ்நீர்ச் சுரப்பிகளே.  

நச்சின் தன்மை ஒவ்வொரு வகைப் பாம்பையும் பொறுத்து மாறுபடும். நல்ல பாம்பின் நச்சு நரம்பு மண்டலத்தைப் பாதிக்கும். விரியன் பாம்பின் நச்சு குருதியைப் பாதிக்கும். கடற்பாம்பு நச்சோ நரம்பு மண்டலம், குருதி இரண்டையும் பாதிப்பதோடு தசைகளையும் பாதிக்கும்.  

## பயன்கள்
பாம்பு நஞ்சில் உள்ள சில் பொருட்கள் மருத்துவ பயன்களைக் கொண்டுள்ளன. Pit viper என்னும் ஒருவகை விரியன் பாம்பின் நஞ்சில் உள்ள பொருளுக்கு குருதி அழுத்தத்தைக் குறைக்கும் ஆற்றல் உள்ளது கண்டறியப்பட்டது. அந்த பொருளை ஆராய்ந்து, அதை செயற்கையாக தயாரித்து குருதி அழுத்தத்தைக் கட்டுப்படுத்தும் மருந்தாக பயன்படுத்தப்படுகிறது.
# கிடியொன் சண்டுபெக்கு


**கிடியொன் சண்டுபெக்கு** (**கிடியோன் சண்ட்பாக்**, *Gideon Sundbäck*, ஏப்ரல் 24, 1880 – சூன் 21, 1954) சுவீடிய - அமெரிக்க மின்பொறியியலாளர். சுவீடனில் பிறந்த இவர் 1905 ஆம் ஆண்டு அமெரிக்காவில் குடியேறினார். நவீன இணை பல்பட்டிகைகளுக்கு (சிப் - zip) அடிப்படையாக அமைந்த சிப் பொறிமுறையை இவர் 1914 ஆம் ஆண்டு வடிவமைத்தார். 1917 ஆம் ஆண்டு அதற்கான காப்புரிமையைப் பெற்றார்.  

2012 ஏப்ரல் 24 ஆம் திகதி செவ்வாய்க்கிழமை கூகிள் தனது கூகிள் டூடுலாக ஸிப் ஒன்றை வடிவமைத்துள்ளது.
# விக்கிப்பீடியா:உங்களுக்குத் தெரியுமா/சூன் 20, 2012


- **இரும விண்மீன்**கள் ஒன்றை ஒன்று அதனதன் சுற்றுப்பாதைக்குள் குறிக்கிடுவதால் (படம்), வானியலார் இவற்றின் அளவைகளை நியூட்டனின் ஈர்ப்பு விதியைக் கொண்டு எளிதாக தீர்மானிக்கின்றனர்.
- **வாழை இலை**யில் உண்ணும் போது அந்த உணவின் சுவை அதிகமாகத் தெரிவதற்கு காரணம் இலையிலுள்ள **மாப்பொருட்கள்** ஆகும்.
- **நக்கிள்ஸ் மலைத்தொடர்** இலங்கையின் எல்லாக் காலநிலை வலயங்களின் தன்மைகளையும் தன்னகத்தே ஒருங்கே கொண்ட மலைத்தொடர்.
- **சஙீரான்** தொல்லியல் களத்தில் கண்டறியப்பட்ட 18 லட்சம் ஆண்டுகள் பழமையான சாவக மனிதன் எச்சமே உலகில் பழமையான மனித எச்சம்.
- ஐக்கிய நாடுகள் கல்வி, அறிவியல் மற்றும் பண்பாட்டு அமைப்பானது உலகில் விழிப்புணர்வை உருவாக்கும் விதமாக சில நாட்களை **சர்வதேச நாட்களாக** அறிவித்துள்ளது.
# ஏஎச்-64 அப்பாச்சி



**போயிங் ஏஎச்-64 அப்பாச்சி** (*Boeing AH-64 Apache*) என்பது ஒரு அமெரிக்க நான்கு தகடுகள், இரட்டைப் பொறி உடைய தாக்குதல் உலங்கு வானூர்தி ஆகும்.  

இது இலக்கு அடையாளம் காணல் மற்றும் இரவுப் பார்வை அமைப்பு ஆகியவற்றுக்காக மூக்குப் போன்ற பகுதியில் உணரியைக் கொண்டுள்ளது. இது 30 மிமீ கனரக இயந்திரத்துப்பாக்கியை தரையிறக்க சக்ககரங்களுக்கிடையில் கொண்டும், பொதுவாக இறகுகளில் ஏ.ஜி.எம்-114 கெல்பயர் ஏவுகணை, கைட்ரா 70 ஊந்துகணைகளைகளையும் கொண்டிருக்கும்.  

## பாவனையாளர்கள்

;  
;  
;  
;  
;  
;  
;  
;  
;  
;  
;  
;  
;  

## விவரக்கூற்று
# தட்டம்மை



**தட்டம்மை** அல்லது **சின்னமுத்து**, **மணல்வாரி அம்மை**, (*Measles*,*morbilli* ) என்றெல்லாம் அறியப்படும் இந்த நோய் பாராமைக்சோவைரசு குடும்பத்தைச் சேர்ந்த மோர்பில்லி தீநுண்மத்தால் ஏற்படும் ஓர் சுவாச நோய்த்தொற்றாகும். மோர்பி தீநுண்மங்கள் உறையுடைய, ஓரிழை எதிர்-உணர்வு ரைபோநியூக்ளிக் அமில தீநுண்மங்களாகும். நோய் அறிகுறிகளாக காய்ச்சல், இருமல், மூக்கொழுகல், சிவந்த கண்கள் ஏற்படுவதுடன் பொதுவான நீல-வெள்ளை நிற மையப்பகுதி கொண்ட சிறிய சிவப்பு நிற புள்ளிகள் போன்ற தோற்றம் வாயினுள் ஏற்படும். உடல் முழுவதும் தோலில் கொப்புளங்கள் இருக்கும்.  

தட்டம்மை நோய்த்தொற்று உள்ளவரின் மூக்கில் அல்லது தொண்டையில் வடியும் நீருடன் நேரடியாகவோ மறைமுகமாகவோ தொற்றும்போது இந்நோய் பரவுகிறது. தொற்றிய இடத்தில் இரண்டுமணி நேரம் வரை வீரியத்துடன் காணப்படும். உடலில் கொப்புளங்கள் தோன்றுவதற்கு நான்கு நாட்கள் முன்பாகவும் நோய் வடிந்த பிறகு நான்கு நாட்கள் வரையும் நோயுற்றவரிடமிருந்த பிறருக்கு நோய் தொற்ற வாய்ப்புள்ளது. விரைவாகப் பரவக்கூடிய இந்த தீநுண்மம் நோயுற்றவருடன் வாழும் இடத்தை பகிரும் 90% நபர்களுக்கு தொற்றக்கூடிய வாய்ப்பு உள்ளது.  
தட்டம்மை தொற்றியவருக்கு முதல் தொடர்பிலிருந்து ஒன்பது முதல் பன்னிரெண்டு நாட்கள் வரை அறிகுறியில்லா அடைவுக்காலமாக இருக்கிறது.  

செருமானியத் தட்டம்மை என்பது இதனையொட்டிய அறிகுறிகளைக் கொண்டிருந்தாலும் இரு நோய்களும் வெவ்வேறானவை.  

சத்துக்குறைவு உள்ள இளம் குழந்தைகள் இந்த நோயால் இறக்க நேரிடலாம். இந்த நோய்க்கான தடுப்பூசிகள் கண்டறியப்பட்டுள்ளன. இவற்றை உரிய காலத்தில் போடுவதுடன் சுகாதார பழக்கவழக்கங்களை கையாளுதலால் சிசு மரணங்களை தவிர்க்கலாம். இந்தியாவில் இந்த நோயால் 47% சிறார்கள் மரணமடைவதாக ஆய்வுக்கட்டுரையொன்றில் தெரிவிக்கப்பட்டுள்ளது.
# கைக்கிளை இலக்கியம்

**கைக்கிளை** என்பது இலக்கண நூல்கள் காட்டும் சிற்றிலக்கிய வகைகளில் ஒன்று.  

கைக்கிளை என்பது ஒருதலைக் காமம்.  

இது தலைவனுக்குத் தலைவிமாட்டு நிகழும்.  

தலைவிமாட்டு நிகழ்வதில்லை. என்றாலும் இறைவன்மீது காதல் கொள்வதாகப் பாடப்படும் 'நாயகன்-நாயகி பாவனை'யை இங்கு எண்ணிப்பார்க்க வேண்டியுள்ளது.உலா நூல்களும் இத்தகையனவே.  

கைக்கிளைச் சிற்றிலக்கியம் ஐந்து விருத்தத்தாலோ, வெண்பாவாலோ அமைவது வழக்கம்.  
## இவற்றையும் காண்க
- சிற்றிலக்கிய வகை
- கைக்கிளை

## கருவி நூல்கள்
- பிரபந்தத் திரட்டு
- பிரபந்த தீபம்
- பிரபந்த தீபிகை
- பிரபந்த மரபியல்
## அடிக்குறிப்பு
# நொச்சி மாலை

**நொச்சி மாலை** என்பது இலக்கண நூல்கள் காட்டும் சிற்றிலக்கிய வகைகளில் ஒன்று.  

பகையரசன் முற்றுகையிட்டிருக்கும் தன் கோட்டையைப் பாதுகாப்பதற்காகப் போரிடுதல் நொச்சித்திணை. இந்தத் திணைபற்றிய செய்திகளைத் தொகுத்துப் பாடுவது நொச்சி மாலை என்னும் இலக்கியமாகும்.  
## இவற்றையும் காண்க
- சிற்றிலக்கிய வகை
## கருவி நூல்கள்
- பிரபந்தத் திரட்டு
- பிரபந்த தீபம்
- பிரபந்த தீபிகை
- பிரபந்த மரபியல்
## அடிக்குறிப்பு
# ஜீ தொலைக்காட்சி


**ஜீ தொலைக்காட்சி** (*Zee TV*, இந்தி: *ज़ी टीवी*) என்பது ஜீ என்டர்டெய்ன்மென்டு நிறுவனத்தால் நடத்தப்படும் மகாராட்டிரத்தின் மும்பையை அடிப்படையாகக் கொண்ட இந்தியச் செயற்கைக்கோட்டொலைக்காட்சி அலைவரிசையாகும். இவ்வலைவரிசையில் இந்தியிலும் ஏனைய இந்திய மொழிகளிலும் நிகழ்ச்சிகள் ஒளிபரப்பப்படுகின்றன. தென்னாசியா, ஐரோப்பா, மத்திய கிழக்கு, ஆபிரிக்கா, கிழக்காசியா, ஆத்திரலேசியா, வட அமெரிக்கா முதலிய பிரதேசங்களில் இவ்வலைவரிசை ஒளிபரப்பப்படுகிறது.  

## வரலாறு
சுபாசு சந்திரவால் அக்டோபர் 1, 1992இல் இந்தியாவின் முதல் இந்திச் செயற்கைக்கோட்டொலைக்காட்சி அலைவரிசையான ஜீ தொலைக்காட்சி ஆரம்பிக்கப்பட்டது.  

## நிகழ்ச்சிகள்
- ஜீ தொலைக்காட்சியல் புகழ் பெற்ற சில தொடர்கள்:
  - இனிய இரு மலர்கள்
  - சின்னபூவே மெல்லபேசு

## விருதுகள்
| இறுதியாக நடைபெற்றது | விருது | முதற்றடவையாக நடைபெற்றது |  |
| --- | --- | --- | --- |
| 2011 | *ஜீ இரிசுத்தே விருதுகள்* | 2009 |  |
| 2011 | *ஜீ தங்க விருதுகள்* | 2008 |  |
| 2012 | *ஜீ சினி விருதுகள்* | 1997 | } |
# சீற்றா


**சீற்றா** (*Zeta*, கிரேக்கம்: *ζήτα*) அல்லது **சீட்டா** (தமிழக வழக்கு) என்பது கிரேக்க நெடுங்கணக்கின் ஆறாவது எழுத்து ஆகும். கிரேக்க எண்களில் இவ்வெழுத்தானது ஏழு என்ற பெறுமானத்தை உடையது. பினீசிய எழுத்தான சயினிலிருந்தே சீற்றா பெறப்பட்டது. சீற்றாவிலிருந்து தோன்றிய எழுத்துகள் உரோம எழுத்து *Z*, சிரில்லிய எழுத்து З என்பனவாகும்.  

## பெயர்
ஏனைய கிரேக்க எழுத்துகளைப் போல் இவ்வெழுத்து பினீசிய எழுத்தின் பெயரிலிருந்து தனது பெயரை எடுக்கவில்லை. பீற்றா, ஈற்றா, தீற்றா என்பன போன்ற ஒலியுடன் சீற்றா என்ற பெயரைப் பெற்றுள்ளது.  

சீற்றா என்பது உரோம எழுத்து *Z*ஐக் குறிக்கவும் பயன்படுத்தப்படுகின்றது.  

## பயன்பாடுகள்
### எண்
கிரேக்க எண்களில், அல்ஃபா, பீற்றா, காமா, தெலுத்தா, எச்சைலன் முதலியவை முறையே ஒன்று, இரண்டு, மூன்று, நான்கு, ஐந்து ஆகிய பெறுமானங்களைக் குறி்த்தாலும் சீற்றா என்பது வேறுபட்டு ஏழு என்ற பெறுமானத்தையே குறிக்கிறது. திகம்மா என்ற எழுத்தே ஆறு என்ற பெறுமானத்தை உடையது.  

### கணிதம்
கணிதத்தில் இரீமன் சீற்றாச் சார்பியத்தைக் குறிப்பதற்குச் சீற்றா பயன்படுத்தப்படுகின்றது.  

### வானியல்
சீற்றாப் புயல் எனும் பெயர் 2005 அத்திலாந்திக்குப் புயற்காலநிலையின்போது பயன்படுத்தப்பட்டது.
# வஞ்சி மாலை

**வஞ்சி மாலை** என்பது இலக்கண நூல்கள் காட்டும் சிற்றிலக்கிய வகைளுள் ஒன்று. பகையரசன் நாட்டின் மேல் படையெடுத்துச் செல்வது வஞ்சித்திணை. இந்தப் படையெழுச்சியைக் குறித்துப் பாடுவது வஞ்சி மாலை.  

## கருவி நூல்கள்
- பிரபந்தத் திரட்டு
- பிரபந்த தீபம்
- பிரபந்த தீபிகை
- பிரபந்த மரபியல்

## இவற்றையும் காண்க
- சிற்றிலக்கிய வகை

## அடிக்குறிப்பு
# செருக்கள வஞ்சி

**செருக்கள வஞ்சி** என்பது இலக்கண நூல்கள் காட்டும் சிற்றிலக்கிய வகைகளில் ஒன்று.  

செருகளம் என்பது போர்க்களம்.  

போரில் மாண்டவர்களின் உடல்களையும், மாண்ட குதிரை, யானை ஆகியவற்றின் உடல்களையும் காக்கை, கழுகு, நாய், நரி, பேய் பிடுங்கித் தின்பதாகப் பாடுவது செருக்கள வஞ்சி.  

கூளிப்பேய், கழுகு, சம்பநாய், காகம் முதலானவை எமது எமது என எக்களித்து இருக்கையில், பூதம் இசை பாடி ஆடுவதாகப் பாடுவது செருக்கள வஞ்சி.  

இவை ஆசிரியப்பாவாலும் வஞ்சிப்பாவாலும் பாடப்படும்.  
## இவற்றையும் காண்க
- சிற்றிலக்கிய வகை
## அடிக்குறிப்பு
# போர்க்கெழு வஞ்சி

**போர்க்கெழு வஞ்சி** என்பது இலக்கண நூல்கள் காட்டும் சிற்றிலக்கிய வகைகளில் ஒன்று.  
வஞ்சிப்பூ மாலை அணிந்து போருக்குச் செல்லும் மன்னனின் படை எழுச்சியின் சிறப்பை ஆசிரியப்பாவால் பாடுதல் போர்க்கெழு வஞ்சியாகும்.  

::போர்க்கெழு மன்னவர் வஞ்சிப் பூத்தொடை  
::அணிந்து புறப்படு மடுபடை யெழுச்சிச்  
::சிறப்பக வலினாற் செப்புதல் போர்க்கெழு  
::வஞ்சி யெனப்பெயர் வைக்கப் படுமே. -முத்துவீரியம் பாடல் 1071  

## இவற்றையும் காண்க
- சிற்றிலக்கிய வகை
## அடிக்குறிப்பு
# அபிநயா (நடிகை)



**அபிநயா**, இந்திய நடிகையாவார். இவரால் சரியாகப் பேச வராதிருந்த போதும், காது கேட்கும் திறன் குறைபாடு இருந்தபோதிலும், தன்னுடைய திறமையான நடிப்பால் அனைவரின் கவனத்தையும் ஈர்த்தவர். இவர் தன்னுடைய திரைவாழ்க்கையை நாடோடிகள் திரைப்படத்தில் தொடங்கினார். அதன்பிறகு, அத்திரைப்படத்தின் மொழிமாற்றங்களிலும் நடித்து, தெலுங்கு, கன்னட மொழிகளிலும் அறிமுகமானார். 2025-இல் பனி என்னும் மலையாளத் திரைப்படத்திலும் நடித்தார்.  

## திரை வாழ்க்கை
அபிநயாவின் தந்தை இயக்குநர் ஏ. ஆர். முருகதாஸின் *ஸ்டாலின்* தெலுங்குத் திரைப்படத்தில் பாதுகாப்புக் காவலாளியாக நடித்துள்ளார். அப்படப்பிடிப்பின் போது அபிநயாவைக் கவனித்த முருகதாஸ், இயக்குநர் சசிக்குமாரிடம் அறிமுகப்படுத்தினார். சமுத்திரக்கனி இயக்கத்தில், சசிக்குமார் தயாரிப்பில் வெளியான *நாடோடிகள்* திரைப்படத்தில் வாய்ப்புகிட்டியது. அத்திரைப்படத்தின் வெற்றியைத் தொடர்ந்து, அதனுடைய மொழிமாற்றமான *சம்போ சிவ சம்போ* திரைப்படத்திலும் நடித்தார், பிறகு கன்னடத்தில் உருவான *ஹுத்துகாரு* என்ற மொழிமாற்றுத் திரைப்படத்திலும் நடித்தார். இவருக்கு இரண்டு பிலிம்பேர் விருதுகள் *நாடோடிகள்*, *சம்போ சிவ சம்போ* போன்ற திரைப்படங்களுக்காக வழங்கப்பட்டது. இவர் 2010-இல் சசிக்குமார் இயக்கத்தில் வெளியான *ஈசன்* திரைப்படத்தில் முக்கியக் கதாபாத்திரத்தில் நடித்தார். 2011-இல், ஏ. ஆர். முருகதாஸ் இயக்கத்தில் வெளிவந்த *ஏழாம் அறிவு* திரைப்படத்தில் சூர்யாவுடன் இணைந்து நடித்தார். இவர் தற்போது, *த ரிப்போர்ட்டர்* என்ற மலையாளத் திரைப்படத்திலும், ஜுனியர் என். டி. ஆருடன், தெலுங்குத் திரைப்படமான *தம்மு*-வில் நடித்து வருகிறார். இவர் பிரேம் சாய் இயக்கத்தில் கௌதம் மேனன் தயாரிக்கும் திரைப்படத்திலும், நடிக்க உள்ளார்.  

## திரைப்படங்கள்
| ஆண்டு | திரைப்படம் | கதாபாத்திரம் | மொழி | குறிப்புகள் |
| --- | --- | --- | --- | --- |
| 2009 | *நாடோடிகள்* | பவித்ரா நட்ராஜ் | தமிழ் | சிறந்த அறிமுக நடிகைக்கான பிலிம்பேர் விருது
சிறந்த துணை நடிகைக்கான விஜய் விருது
பரிந்துரிக்கப்பட்டவை, சிறந்த துணை நடிகைக்கான பிலிம்பேர் விருது (தமிழ்)
பரிந்துரிக்கப்பட்டவை, சிறந்த அறிமுக நடிகைக்கான விஜய் விருது |
| 2010 | *ஆயிரத்தில் ஒருவன்* | சோழனின் மகள் | தமிழ் |  |
| 2010 | *சம்போ சிவ சம்போ* | பவித்ரா | தெலுங்கு | சிறந்த துணை நடிகைக்கான பிலிம்பேர் விருது (தெலுங்கு) |
| 2010 | *ஈசன்* | பூரணி | தமிழ் |  |
| 2011 | *ஹுத்துகாரு* | பவித்ரா | கன்னடம் |  |
| 2011 | *ஏழாம் அறிவு* | போதிதர்மனின் மனைவி | தமிழ் |  |
| 2012 | *த ரிப்போர்ட்டர்* | சாரா | மலையாளம் | படப்பிடிப்பில் |
| 2012 | *தம்மு* | தெலுங்கு | படப்பிடிப்பில் |  |
| 2012 | *மேல தாளம்* | தமிழ் | படப்பிடிப்பில் |  |
| 2012 | *தமிழ்செல்வனும் தனியார் அஞ்சலும்* | தமிழ் | படப்பிடிப்பில் | } |
# இந்தி மண்டலம்



**இந்தி மண்டலம்** (*Hindi Belt* அல்லது *Hindi Heartland*) என்பது கூடுதலானோர் முதல் மொழியாகவோ இரண்டாம் மொழியாகவோ இந்தி மொழியைப் பேசும் நடுவார்ந்த மற்றும் வடக்கு இந்தியப் பகுதிகளாகும். எனவே, இந்தி மண்டலம் என்பது இந்தி அலுவல் மொழியாக உள்ள இந்திய இம்மாநிலங்கள் என்றும் கூறலாம்.  

## உள்ளடங்கியப் பகுதிகள்
இந்தி மண்டலம் கீழ்கண்ட மாநிலங்களைக் கொண்டுள்ளது.<sup>,</sup><sup>,</sup>:  
- பீகார்
- உத்தரப் பிரதேசம்
- மத்தியப் பிரதேசம்
- அரியானா
- இராச்சசுத்தான்
- இமாசலப் பிரதேசம்
- உத்தராகண்டம்
- சத்தீசுகர்
- சார்க்கண்ட்

**இந்தி மண்டலத்தில் பேசப்படும் மொழிகள்**

| பீகார் | இந்தி, அங்கிகா, வஜ்ஜிகா, போச்புரி, மகஹி மற்றும் மைதிலி மொழி. |  |
| --- | --- | --- |
| உத்தரப் பிரதேசம் | இந்தி, (அவதி மொழி, பாகேலி மொழி, புந்தேலி மொழி, போச்புரி, பிராஜ் பாஷா, கனாவுஜி மொழி, கரிபோலி) |  |
| அரியானா | இந்தி, அரியான்வி, பஞ்சாபி மொழி மற்றும் சிலப்பகுதிகளில் இராச்சசுத்தானி |  |
| இராச்சசுத்தான் | இராச்சசுத்தானி |  |
| இமாசலப் பிரதேசம் | பஹாரி |  |
| உத்தராகண்டம் | குமாஊனீ, கட்வளி, இந்தி |  |
| சத்தீசுகர் | சத்திசுகரி மொழி, இந்தி |  |
| சார்க்கண்ட் | சந்தாளி மொழி, இந்தி | } |

ஒன்றியப் பகுதிகளான சண்டிகர், தில்லி ஆகியவையும் இந்தி மண்டலத்தைச் சேர்ந்தவையாகும்.  

இந்திய-ஆரிய மொழிகள் கொண்ட மாநிலங்களான பஞ்சாப் (இந்தியா), குசராத், மகாராட்டிரம், ஒடிசா, மேற்கு வங்காளம், சம்மு காசுமீர் போன்றவைகளில் இந்தி பரவலாகப் பேசப்பட்டாலும் அவற்றின் அலுவல் மொழியாக இந்தி இல்லை.
# நுபீடியா


**நுபீடியா** என்பது ஆங்கில மொழியில் உருவான இணையதளம் சார்ந்த கலைக்களஞ்சியம், இது துறை சார்ந்த நிபுணர்களால், உருவாக்கப்பட்டு, கட்டற்ற திறந்த மூலமாக வெளியிடப்பட்டது. ஜிம்மி வேல்ஸ் என்பவரால் உருவாக்கப்பட்ட இத்தளம், போமிஸ் என்பவருக்கு சொந்தமானது. இதில் லாரி சாங்கர் என்பவர் முதன்மைத் தொகுப்பாளராக விளங்கினார். நுபீடியா மார்ச் 2000 முதல் செப்டம்பர் 2003 வரை பயன்பாட்டில் இருந்தது. இது விக்கிப்பீடியா திட்டங்களின் முன்னோடியாகத் திகழ்கிறது.  

விக்கிப்பீடியாவைப் போல, நுபீடியா ஒரு விக்கி அல்ல; அதற்கு பதிலாக பியர் ரிவியூ என்னும் பல்முனை தொகுத்தல் மூலமாக கட்டுரைகள் எழுதப்பட்டது. நுபீடியா தரத்தில் கலைக்களஞ்சியத்தை ஒத்திருந்தது, அறிஞர்களின் பங்களிப்பை கொண்டிருந்தது. இத்தளத்தினை பயன்பாட்டிலிருந்து நீக்கும் வரையில் 25 கட்டுரைகளை கொண்டிருந்தது (அனைத்து அடுக்குகளையும் நிறைவு செய்து), (3 கட்டுரைகள் 2 பதிப்புகளிலும் வேறு வேறு அளவுகளிலும் இருந்தது) மேலும் 74 கட்டுரைகள் வளர்ச்சியில் இருந்தது.  

ஜூன் 2008-இல், சினெட் இணையதளம் வெளியிட்ட தகவலின்படி, நுபீடியா சிறந்த குறுகிய காலத்தில் பயன்பாட்டில் இருந்து நிறுத்தப்பட்ட இணையதளம் என்று குறிப்பிட்டிருந்தது.  

## வரலாறு
1999-ம் ஆண்டு இறுதியில் வேல்ஸ், இணையதளத்தில் கலைக்களஞ்சியம் உருவாக்க எண்ணம் கொண்டு, 2000-ம் ஆண்டு சனவரியில் சாங்கர் என்பவரை இப்பணிக்காக தேர்வு செய்தார்.  
அதே ஆண்டில் நவம்பர் மாதம் வரையிலும், வெறும் இரண்டே முழுமையான கட்டுரைகள் பதிவேற்றப்பட்டிருந்தது.  

ஆரம்ப காலத்திலிருந்து, நுபீடியா ஒரு இலவச கலைக்களஞ்சியமாகவே இருந்தது,  

மேலும், 2001-ம் ஆண்டு சனவரியில் நுபீடியா, விக்கிப்பீடியா என்னும் புதிய திட்டத்தினை பல்முனை கண்காணிப்பு இன்றி தொடங்கியது. இத்திட்டம் ஜி. என். இ. கலைக்களஞ்கசியத்தினை விட வேறு வகையில் இருந்தது. அதனால், விக்கிப்பீடியாவை அந்நிறுவனம் தன்னுடைய போட்டியாக கருதவில்லை. விக்கிப்பீடியா வளர வளர அதிகமான பங்களிப்பாளர்களை கொண்டது, மேலும் இது தனித்துவத்துடன் விளங்கிய காரணத்தால், நுபீடியாவில் இருந்து பிரிந்து தன்னிச்சையாக செயல்படத் துவங்கியது.  

விக்கிப்பீடியாவின் அபரிவிதமான வளர்ச்சி, ஜி. என். இ. திட்டத்தினை நிறுத்தியதோடு இல்லாமல், நுபீடியாவையும் முடிவுக்கு கொண்டு வந்தது. இணைய பொருளாதாரத்தில் ஏற்பட்ட மாற்றம் காரணமாக, ஜிம்மி வேல்ஸ் தனது முதன்மை தொகுப்பாளருக்கு திசம்பர் 2001 முதல் ஊதியத்தை நிறுத்தினார் ஒவ்வொரு துறைகளில் உண்மையான நிபுணர்கள் மற்றும் (சில விதி விலக்குகளை தவிர) முனைவர் பெற்றிருக்க வேண்டும் என்ற கொள்கையையும் வைத்திருக்கிறார்கள்.  

## மென்பொருள் உருவாக்கம்
நுபீடியா, நூப்கோட்(NupeCode) என்னும் ஒருங்கிணைப்பு மென்பொருளால் உருவாக்கப்பட்டது. நூப்கோட், ஒரு :  

இத்திட்டத்தின் அடுத்த கட்டமாக, நநுபீடியா, சோர்ஸ்போர்ஜ் தளத்தில் ஆய்வில் உள்ளது, ஆயினும், பழைய குறைகள் அனைத்தும் இதிலும் நிவர்த்தி செய்யப்படவில்லை.
# கம்மாவென்பட்டி



19 ஆம் நூற்றாண்டில் பிரித்தானியரால் உருவாக்கப்பட்ட வட ஆற்காடு மாவட்டத்தின் ஒருபகுதியாகவே இது இருந்தது. 1989 இல் அந்த மாவட்டம் திருவண்ணாமலை சம்புவரையர் மாவட்டம் (இன்றைய திருவண்ணாமலை), வட ஆற்காடு அம்பேத்கர் மாவட்டம் ஆகிய பகுதிகளாகப் பிரிக்கப்பட்டது. வட ஆற்காடு அம்பேத்கர் மாவட்டம் 1996 இல் வேலூர் மாவட்டம் எனப் பெயரிடப்பட்டது.  

வேலூர் வட்டம் (பகுதி) ஆற்காடு சட்டமன்றத் தொகுதி, இந்தியாவின், தமிழ்நாடு மாநிலத்தில் வேலூர் மாவட்டத்தில் உள்ள ஒரு கிராமம் ஆகும் .கம்மவான்பேட்டை என்ற பெயரில் அழைத்தாலும் செல்லமாக ராணுவபேட்டை அழைப்பார்கள் .மேலும் இக் கிராமத்தில் இரண்டு ஆயிரம்திற்கும் மேலான ராணுவ வீரர் கள் ராணுவத்திற்காக பனி புரிகிறார்கள் .
# ஒளியியற் கண்மாயம்

பொருளின் உண்மைத் தோற்றத்திலிருந்து காட்சிப் புலனுணர்வு மூலம் பெற்ற படிமம் வேறுபடுதல் **ஒளியியற் கண்மாயம்** (*Optical Illusion*) எனப்படும்.  

## உடலியல் ஒளியியற் கண்மாயம்

அதிக ஒளியைப் பார்த்த பின் தோன்றும் பின்தோற்றங்களை உடலியல் ஒளியியற் கண்மாயத்துக்கு எடுத்துக்காட்டாகக் கூறலாம். படிமமொன்றின் ஒளிர்வு, நிறம், அமைவு, அளவு, நகர்வு முதலியவை உடலியல் ஒளியியற் கண்மாயத்தை ஏற்படுத்துவதற்குப் பங்களிக்கின்றன.  

எர்மன் நெய்யரி மாய உணர்ச்சியில் வெள்ளைப் புள்ளிகள் கறுப்புப் புள்ளிகளாகத் தோன்றுவதும் உடலியல் ஒளியியற் கண்மாயமே ஆகும்.  

## கலைஞர்கள்
எம். சி. எசுசர், பிரிட்செட்டு இரிலே, சால்வடார் இடாலி, கிசெப்பி அர்சிம்போல்டோ, மார்செல் துச்சாம்பு, விக்டர் வசரேலி, சார்லசு ஆலன் கில்பர்டு முதலியோர் ஒளியியற் கண்மாயங்களை உருவாக்கிய கலைஞர்கள் ஆவர்.  

## காட்சியகம்

## இதையும் பார்க்க
- மாய உணர்ச்சி
# மொழிபு

**மொழிபு** (*narrative*) அல்லது **கதை** என்பது புனைவு வகை உரைநடை இலக்கியமாகும். பெரும்பாலும் ஒரு மையக் கருவினை அல்லது நிகழ்ச்சியின் அனுபவத்தை விவரிக்கும் இலக்கிய வகையாகும். திரைப்படவியலிலும் கதை, திரைக்கதை என கதை இரு வகைப்படுத்தப்பட்டுள்ளது.  

தூங்க வைப்பதற்காக சிறிய குழந்தைகளுக்கு, *பாட்டிக் கதை*, *நீதிக் கதை* போன்றவற்றை சொல்வது தமிழகத்தில் இன்றும் வழக்கத்தில் உள்ளது. இக்கதை பெரும்பாலும் உண்மைச் சம்பவங்களை அடிப்படையாகக் கொண்டும், நகைச்சுவை, பண்பாடு, கலாச்சாரம் போன்றவற்றையும், பண்டைய கால பழக்க வழக்கம், பழமொழி, தத்துவங்கள், போன்றவற்றையும் உள்ளடக்கியவனவாக இருக்கும். எ. கா. சூபிக் கதை, அரிச்சந்திரன் கதை உள்ளிட்டவை.  

சிறுகதை, தொடர்கதை என்பவை கதையின் வடிவங்களாகும்.  

## குறிப்புகளும் மேற்கோள்களும்
# விஜயலட்சுமி பண்டித்



**விஜயலட்சுமி பண்டிட்** *(Vijaya Lakshmi Pandit)*, (ஆகஸ்ட் 18, 1900 - டிசம்பர் 1, 1990), இவர் நேரு குடும்பத்தைச் சேர்ந்த ஓர் இந்திய அரசியல்வாதி. இவரது இயற்பெயர் ஸ்வரூப் குமாரி(*Swarup Kumari*) என்பது.மோதிலால் நேருவின் மகளான இவர் ஜவஹர்லால் நேருவின் சகோதரி. சோவியத் கூட்டமைப்பு, அமெரிக்கா உள்ளிட்ட பல நாடுகளுக்கு இந்தியத் தூதராகப் பணியாற்றினார். ஐக்கிய நாடுகள் அவையின் முதல் பெண் தலைவர் என்ற பெருமையும் இவருக்கு உண்டு.  
இவர் மோதிலால் நேரு குடும்பத்தில் அவரது தாக்கம் அதிகம் கொண்ட நபராகக் கருதப்பட்டார்.  

## அரசியல்

இந்திரா காந்தியைக் கடுமையாக இவர் விமர்சனம் செய்தவர். இந்திராகாந்தி பதவிக்கு வந்த சில ஆண்டுகளில் இவர் முழுநேர அரசியலில் இருந்து விலகி டேராடூன் சென்று வாழ்ந்து வந்தார்.  

## வகித்த பதவிகள்
இந்திய விடுதலைப் போராட்டத்தில் ஈடுபட்டார். விடுதலைக்குப் பின்னர் ரஷ்ய தூதரகத்தில் பொறுப்பு வகித்தார். பின்னர் அமெரிக்காவிலுல் இங்கிலாந்திலும் பணியாற்றினார். <ref name = "vp"> அம்மா... அண்ணா... இந்திரா... குங்குமச்சிமிழ் 1983 சூன் பக். 59-61 </ref >  

1962 முதல் 1964 வரை மகாராஷ்டிர மாநில ஆளுநராக இருந்த இவர் 1967 முதல் 1971 வரை மக்களவை உறுப்பினராக இருந்தார்.  

1979 ஆம் ஆண்டு இவர் ஐ.நா. மனித உரிமை ஆணையத்தில் இந்தியாவின் பிரதிநிதியாக நியமிக்கப்பட்டார்.
# இலக்கிய முகவர்

**இலக்கிய முகவர்** *(literary agent)* என்பவர் எழுத்தாளர்களின் படைப்பினைப் பதிப்பாளர், திரைப்படத்துறையினர் மற்றும் நாடகக் குழுவினரிடம் கொண்டு செல்பவர். அது மட்டுமின்றி தன் அனுபவத்தின் மூலம் எழுத்தாளர்களுக்கு முகவர்கள் பல ஆலோசனைகளையும் வழங்குவர். இதன் மூலம் எழுத்தாளரின் வருமானத்தை அதிகரிக்கச் செய்பவர். எழுத்தாளர்கள் தங்கள் படைப்புகளில் கிடைக்கும் வருமானத்தில் குறிப்பிட்ட விழுக்காட்டினை இவர்களுக்கு ஊதியமாகத் தருவர்.  

-
# கோவை (கணிதம்)

கணிதத்தில் **கோவை** (E*xpression*) என்பது மாறிகள், மாறிலிகள், கணிதச் செயல்கள், சார்புகள், கணிதக் குறியீடுகள், குழுக் குறியீடுகள் ஆகியவற்றைக் கொண்டு முறையாக இணைக்கப்பட்ட ஒரு முடிவுறு சேர்வாகும்.  

எளிமையான கோவை <math>0+0</math> -லிருந்து  

சிக்கலான கோவை:  

:<math>f(a)+\sum_{k=1}^n\.\frac{1}{k!}\frac{d^k}{dt^k}\_{t=0}f(u(t)) + \int_0^1 \frac{(1-t)^n }{n!} \frac{d^{n+1}}{dt^{n+1}} f(u(t))\, dt.</math> -வரை கோவைகளின் பயன்பாடுகள் அமைகின்றன.  

எண்கோவையின் சில எளிய எடுத்துக்காட்டுகள்:  

- <math> 1 + 4 </math>
- <math>(3\times 5) + 4 </math>
- <math>\frac{1 + 6}{9 - 2} </math>
- <math> 1^2 + 2^2 +....10^2 </math>
- <math> 10 + 4 - 2\frac{5}{2}</math>...

## இயற்கணிதக் கோவைகள்

இயற்கணிதக் கோவைகளை எண்கணிதக் கோவைகளின் பொதுமைப்படுத்தலாகக் கொள்ளலாம்.  

இயற்கணிதக் கோவை என்பது எண்கள், மாறிகள் மற்றும் கணிதச் செயல்களைக் கொண்டு இணைக்கப்பட்ட சேர்வாகும்.  

பொதுவான எடுத்துக்காட்டுகள்:  

- நேரியல் கோவை: <math>8x-5</math>.
- இருபடிக் கோவை: <math>7+4x-10</math>.
- விகிதமுறு கோவை: <math>\frac{x-1}+12}</math>.

முறையாக வரையறுக்கப்பட்ட விதிகளுக்குப்படாமல், இணைக்கப்பட்டவை கோவைகளாகாது. எடுத்துக்காட்டாக,  

:<math>\times4)x+,/y</math> -இது ஒரு கோவை அல்ல. பொருளில்லாத ஒரு கலவை.  

## மாறிகள்

பெரும்பாலான கோவைகள் மாறிகள் என அழைக்கப்படும் எழுத்துக்களைக் கொண்டுள்ளன. ஒரு கோவையிலுள்ள மாறிகளை *சாரா மாறிகள்* அல்லது *கட்டுக்குட்பட்ட மாறிகள்* என இருவகையாகப் பிரிக்கலாம். ஒரு கோவையில் அமைந்துள்ள சாரா மாறிகளின் குறிப்பிட்ட மதிப்புகளைக் கொண்டு அக்கோவையின் மதிப்பைக் கணக்கிட முடியும். எனினும் சாரா மாறிகளின் சில மதிப்புகளுக்குக் கோவையின் மதிப்பு வரையறுக்கப்படாமலும் இருக்கலாம். எடுத்துக்காட்டாக,  

கோவை: <math> x/y </math>  

*x* = 10, *y* = 5, எனில் இக்கோவையின் மதிப்பு 2; ஆனால் *y* = 0 எனில் இக்கோவையின் மதிப்பு வரையறுக்கப்படவில்லை.  

கோவையை ஒரு சார்பாகக் கருதலாம். சாரா மாறிகளுக்குத் தரப்படும் மதிப்புகள் சார்பின் உள்ளீடுகளாகவும் அவற்றுக்குரிய கோவையின் மதிப்பு சார்பின் வெளியீடாகவும் அமையும்.  

## சமான கோவைகள்

தோற்றத்திலும் அமைப்பிலும் வேறுபடும் இரு கோவைகளின் மதிப்பு ஒரே மாதிரியான சாரா மாறிகளின் மதிப்புகளுக்குச் சமமாக இருக்குமானால் அக்கோவைகள் இரண்டும் *சமானமான கோவைகள்* எனப்படும். அதாவது அவை இரண்டும் ஒரே சார்பினைக் குறிக்கும்.  

எடுத்துக்காட்டு:  
:<math>\sum_{n=1}^{3} (2nx)</math>  
இக்கோவையின் சாரா மாறி *x*, கட்டுக்குட்பட்ட மாறி *n*, மாறிலிகள் 1, 2, மற்றும் 3.  

இக்கோவைக்குச் சமானனமான மற்றொரு கோவை: <math> 12x </math>.  

*x*&nbsp;=&nbsp;3 எனும்போது இவ்விரண்டு கோவைகளின் மதிப்பும் 36.  

## கணிதச் செயல்கள்

கோவைகளில்:  
- கூட்டல் மற்றும் கழித்தல் செயல்கள் இரண்டும் வழக்கமான '+' மற்றும் '−' குறிகளால் அமைகின்றன.
- வகுத்தலை '/' அல்லது கிடைக்கோட்டால் குறிக்கலாம்:

: <math> x/2 \text{ or } {x \over 2} </math>  

- பெருக்கலை '×' அல்லது '·' குறிகளைப் பயன்படுத்தியோ அல்லது எக்குறியும் இல்லாமலோ எழுதலாம்:
: <math> x \times 2 \text{ or } x\cdot2 \text{ or } x2 \text{ or } 2x </math>  

இவை அனைத்துமே பெருக்கலைக் குறித்தாலும் முதலாவது, எழுத்து x -ஐயும் இரண்டாவது தசமப் புள்ளியையும் போன்று அமைவதால், குழப்பத்தைத் தவிர்ப்பதற்காக மூன்றாவது அல்லது நான்காவது முறையைப் பயன்படுத்துவதே நன்று.  

ஒரு கோவையிலுள்ள கணிதச் செயல்களுக்குத் தேவையான அளவிலான உள்ளீடுகள் சரியான இடங்களில் தரப்படல் வேண்டும்.  

கூட்டல் செயலுக்கு *2 + 3* என்பது சரியானது. ஆனால் ** 2 +* என்பது எண்கணித முறைப்படித் தவறு.
# மீடியாவிக்கி:Gadget-OldDiff.css

/* _____________________________________________________________________________  
- | |
- | === WARNING: GLOBAL GADGET FILE === |
- | Changes to this page affect many users. |
- | Please discuss changes on the talk page or on WT:Gadget before editing. |
- |_____________________________________________________________________________|
- 
- Display diffs with the old yellow/green colors and design.
- /

table.diff td {  
padding: 0;  
}  

td.diff-marker {  
color: black;  
font-size: 1em;  
font-weight: normal;  
}  

td.diff-context,  
td.diff-deletedline,  
td.diff-addedline {  
: ;  
-radius: 0;  
}  

td.diff-context {  
background-color: #eee;  
}  

td.diff-deletedline {  
background-color: #ffa;  
}  

td.diff-addedline {  
background-color: #cfc;  
}  

td.diff-deletedline .diffchange,  
td.diff-addedline .diffchange {  
background: transparent;  
color: red;  
}
# விக்கிப்பீடியா:Mobile Extension Feedback


## சோதனை கருத்து
பயனர் பெயர்: Logicwiki  
இயங்குதளம் : உபுண்டு  

கைபேசி தளம் அருமை ஸ்ரீகாந்த் (பேச்சு) 16:40, 26 ஏப்ரல் 2012 (UTC)  

<small>User agent: <code>Mozilla/5.0 (X11; Linux i686) AppleWebKit/535.19 (KHTML, like Gecko) Chrome/18.0.1025.162 Safari/535.19</code></small>
# பாப் சோதனை


**பேபேசு-பாபனிகொலாவு சோதனை ** (*Babeș–Papanicolaou test*) அல்லது சுருக்கி **பாப் சோதனை**, **பாப் பூச்சு**, **கருப்பை வாய் பூச்சு**, **பூச்சு சோதனை** என்று அழைக்கப்படும் மருத்துவச் சோதனை பெண் இனப்பெருக்கத் தொகுதியின் கருப்பை வாயின் உள்புறத்தில் உள்ள நிலைமாற்ற வழியில் புற்றுநோய் மற்றும் புற்றுநோய்க்கு வித்திட வாய்ப்புள்ள செயல்பாடுகளை முன்ன்றிவதற்காக நடத்தப்படுவதாகும். ஏற்படுகின்ற மாற்றங்களுக்கு மருத்துவச் சிகிட்சை அளிப்பதன் மூலம் கருப்பை வாய்ப் புற்றுநோய் தவிர்க்கப்படுகிறது. இம்முறையைக் கண்டறிந்த கிரேக்க மருத்துவர் ஜியார்ஜியோ பாபனிகொலாவு நினைவாக இந்தச் சோதனை பெயரிடப்பட்டுள்ளது.  

கருப்பை வாய் மற்றும் உட்புற கருப்பை வாயின் வெளிப்புற துளைகளிலிருந்து உயிரணுக்களை பாப் பூச்சிற்காக எடுக்க வாகாக யோனியின் வழி உடற்கூறு உட்காட்டி ஒன்றின் உதவியால் விரிவுபடுத்தப்படுகிறது. இவ்வாறு எடுக்கப்பட்ட உயிரணுக்களில் ஏதேனும் இயல்பு மாற்றம் உள்ளதா என நுண்ணோக்கி மூலம் ஆராயப்படுகிறது. புற்றுநோய் வர வாய்ப்பு நல்கும் மாற்றங்களை கண்டறிவதே இந்த சோதனையின் நோக்கமாகும். பால்வினையால் தொற்றிய மனித சடைப்புத்துத் தீ நுண்மங்களால் வழமையாக ஏற்படும் இந்த மாற்றங்கள் கருப்பைவாய் புறவணியிழையிடை புதுப்பெருக்கு (CIN) அல்லது *கருப்பைவாய் இயல்பிறழ் வளர்ச்சி* என அழைக்கப்படுகிறது. வரவிருக்கும் புற்றுநோய் மற்றும் கருப்பைவாய் புற்றுநோயைக் கண்டறிவதற்காக பரவலாக பயன்படுத்தப்படும் திறனான சோதனையாக பாப் சோதனை உள்ளது. இந்தச் சோதனை மூலம் உட்புற கருப்பைவாய் மற்றும் கருப்பை உட்சளி படலத்தில் உள்ள இயல்பு மாற்றங்களையும் தொற்றுக்களையும் கண்டறிய முடியும்.  

பொதுவாக, பாப் பூச்சு வடிகட்டலை வழமையாக நிகழ்த்தும் நாடுகளில், பாலுறவு கொண்ட மகளிர் முறையாக பாப் சோதனையை நாட பரிந்துரைக்கப்படுகிறார்கள். கால இடைவெளியாக மூன்று முதல் ஐந்தாண்டுகளுக்கு ஒருமுறை என பரியப்பட்டுள்ளது. சோதனை முடிவுகள் இயல்பாக இல்லாதிருந்தால், இயல்பு பிறழ்வின் தன்மையைப் பொறுத்து, இந்தச் சோதனை ஆறிலிருந்து பன்னிரெண்டு மாதங்களுக்குள் திரும்பவும் செய்து கொள்ள வேண்டும். இயல்புப் பிறழ்வு குறித்து ஆழ்ந்த ஆய்வு தேவைப்பட்டால் கருப்பைவாயை விவரமாகப் பார்வையிட அல்குல் அக நோக்கல் செயல்பாட்டிற்கு அனுப்பப் படுகிறார்கள். மேலும் நோயாளி எச்பிவி டிஎன்ஏ சோதனைக்கு உட்படுத்தப்படலாம். பாப் சோதனைக்குத் துணையாக பயன்படுத்தக்கூடிய கூடுதல் உயிரியல் அறிகுறிகள் குறித்த ஆய்வுகள் மேம்பட்டு வருகின்றன.  

## வடிகட்டல் சோதனை வகைகள்

- வழக்கமான பாப் சோதனை&mdash;வழக்கமான முறையில் சேகரிக்கப்பட்ட பிறகு மாதிரிகள் நேரடியாக நுண்ணோக்கியின் காட்சிவில்லையில் பூசப்படுதல்
- நீர்மம் அடிப்படை உயிரணுவியல்&mdash;பாப் சோதனை மாதிரி ஒரு குப்பியில் காப்பு வேதிப்பொருளுடன் ஆய்வகத்திற்கு எடுத்துச்செல்லப்பட்டு அங்கு காட்சிவில்லையில் பூசப்படுதல்.

தேவையைப் பொறுத்து கூடுதலாக எச்பிவி சோதனையும் நடத்தப்படலாம்.
# வாகை மாலை

**வாகை மாலை** என்பது இலக்கண நூலார் குறிப்பிடும் சிற்றிலக்கியங்களில் ஒன்று. அரசனின் போர் வெற்றியைக் கூறுவது வாகைத்திணை. ஏதாவது ஒரு பா வகையில் 30 பாடல்களால் அரசனின் வெற்றியை வாழ்த்துவது வாகை மாலை.  

## இவற்றையும் காண்க
- சிற்றிலக்கிய வகை

## அடிக்குறிப்பு
# வெட்சி மாலை

**வெட்சி மாலை** என்பது இலக்கண நூலார் குறிப்பிடும் சிற்றிலக்கியங்களில் ஒன்று.  

அரசன் வெட்சிப்பூ சூடிக்கொண்டு மாற்றாரின் ஆனிரைகளைக் கவர்ந்துவரச் செல்வதைக் கூறுவது வெட்சித்திணை.  

ஏதாவது ஒரு பா வகையில் 30 பாடல்களால் இந்தச் செயலை வாழ்த்துவது வாகை மாலை.  
## இவற்றையும் காண்க
- சிற்றிலக்கிய வகை
## அடிக்குறிப்பு
# இந்தியாவின் மிகப்பெரிய வர்த்தகக் கூட்டாளிகளின் பட்டியல்

இந்திய வர்த்தக மற்றும் தொழிற்துறை அமைச்சகத்தின் படி இந்திய ஏற்றுமதியில் 58.1%, இந்திய இறக்குமதியில் 62.1% பங்குவகிக்கும் பதினைந்து **மிகப்பெரிய வர்த்தகக் கூட்டாளிகளின் பட்டியல்** இதுவாகும். நேரடி அந்நிய முதலீடுகளை கணக்கில் கொள்ளாமல் வர்த்தகத்தின் மூலம் டிசம்பர் 2010படி கணிக்கப்பட்ட மதிப்புகளாகும்.  

| நாடு | ஏற்றுமதி | இறக்குமதி | மொத்த வர்த்தகம் |
| --- | --- | --- | --- |
| 34,349.10 | 32,753.16 | 67,102.26 |  |
| 19,615.85 | 43,479.76 | 63,095.61 |  |
| 25,548.40 | 20,050.72 | 45,599.12 |  |
| 5,227.19 | 20,385.28 | 25,612.46 |  |
| 677.56 | 24,802.00 | 25,479.55 |  |
| 10,329.65 | 9,415.40 | 19,745.06 |  |
| 6,758.84 | 11,891.37 | 18,650.20 |  |
| 10,302.71 | 7,139.31 | 17,442.02 |  |
| 6,245.33 | 9,918.63 | 16,163.96 |  |
| 6,296.21 | 8,609.82 | 14,906.02 |  |
| 4,140.37 | 10,475.29 | 14,615.66 |  |
| 5,191.23 | 8,632.03 | 13,823.26 |  |
| 2,742.46 | 10,928.21 | 13,670.67 |  |
| 2,259.09 | 10,787.72 | 13,046.81 |  |
| 7,140.52 | 5,396.78 | 12,537.30 | } |

அமீரகமும் சவுதி அரேபியாவும் தனித் தனி நாடுகளாக கணக்கிடப்பட்டு, அவை அடங்கிய வளைகுடா கூட்டுறவுச் சபையைப்(GCC) பட்டியலில் சேர்க்கவில்லை. இதனை ஒரு பொருளாதார நிறுவனமாகக் கொண்டால், ஆண்டுக்கு $100 பில்லியன் வர்த்தகம் செய்யும் வளைகுடா கூட்டுறவுச் சபை தான் இந்தியாவின் மிகப்பெரிய கூட்டாளியாகும்.  

அதேப்போல ஒரு வணிக நிறுவனமாகக் கொண்டால், €52.9 பில்லியன் வர்த்தகம் புரியும் ஐரோப்பிய ஒன்றியம் தான் இரண்டாவது பெரிய கூட்டாளியாகும். மேற்கண்ட பட்டியலிலுள்ள ஜெர்மனி, பெல்ஜியம், ஐக்கிய இராச்சியம் இவ்வொன்றியத்திற்குள் அடங்கும்.
# மாயாறு



**மாயாறு** (*Moyar*) (மோயாறு) தமிழகத்தின் நீலகிரி மாவட்டத்தில் ஓடும் ஒரு முக்கிய ஆறு ஆகும். இது முதுமலை பகுதியில் மாயாறு எனப் பெயர் பெற்றாலும் இதன் தோற்றுவாய் நீீீீீீலகிரி மலைகளின் மேற்கு உச்சியான முக்கூர்த்தி மலைப்பகுதியாகும். இங்கிருந்து பைகாரா, முதுமலை,மசினகுடி, தெங்குமரஹாடா வழியாகப் பாய்ந்து பவானி ஆற்றுடன் கலக்கிறது. இவ்விடத்தில்தான் பவானிசாகர் அணை கட்டப்பட்டுள்ளதது. இந்த ஆறு தமிழகம் கர்நாடகத்தின் எல்லைக்கோடாகவும் உள்ளது. நீலகிரி மலையின்  
மேற்குப் பகுதியில் உருவாகி தென்சரிவையொட்டி பவானி பாய்வதுபோல பவானிக்கருகில் நீலகிரி மலையின் மேற்குப்பகுதியில் உருவாகி வட சரிவையொட்டி பாய்ந்து பவானிசாகர் அணைப்பகுதியில் பவானியுடன் கலக்கிறது.
# தோரா



**தோரா** (ஆங்கில உச்சரிப்பு: /ˈtɔːrə/; எபிரேயம்: תּוֹרָה‎‎, "அறிவுறுத்தல்", "படிப்பிணை") என்பது யூத விவிலியத்தின் முதல் ஐந்து நூல்களைக் குறிக்கும். எபிரேயத்திலுள்ள முதல் ஐந்து நூல்களும் அவற்றின் முதல் சொற்றொடர்கள் மூலம் அழைக்கப்படுகின்றன. அவையாவன: பெரசிட் ("ஆரம்பத்தில்", தொடக்க நூல்), சேமோட் ("பெயர்கள்", விடுதலைப் பயணம்), வயீக்ரா, ("அவர் அழைத்தார்", லேவியர்)), பமிட்பார், ("பாலைவனத்தில்", எண்ணிக்கை, மற்றும் டெவரிம், ("வார்த்தைகள்", இணைச் சட்டம்). யூத போதக இலக்கியத்தில் தோரா எனும் பதம் முதல் ஐந்து நூல்களைக் குறிக்கின்றது. தோராவானது எழுதப்பட்ட தோரா, பேசப்பட்ட தோரா என நோக்கப்படுகின்றது. பேசப்பட்ட தோரா பாரம்பரிய பொருள் விளக்கத்தையும், தலைமுறையிலிருந்து தலைமுறைக்கு வாய்வழி பேச்சாக கடத்தப்பட்டு, விரிவாக்கப்பட்டு எழுதப்பட்டவையாகும். இது தல்மூத்(תַּלְמוּד), மிட்ராஸ்(מדרש‎) என இப்போது நூல் வடிவில் காணப்படுகின்றது.  

யூத பாரம்பரியத்தின்படி, தோராவில் காணப்படும் எழுதப்பட்ட, வாய்வழி மொழியிலான எல்லா சட்டங்களும், கடவுளால் மோசேக்கு, சில சீனாய் மலையில் வைத்தும், சில பாலைவன கூடாரத்தில் வைத்தும் கொடுக்கப்பட்டன. இந்த படிப்பிணைகள் எல்லாம் பின்னர் தொகுக்கப்பட்டு மோசேயினால் எழுதப்பட்டன. அதுவே இன்றுள்ள தோரா. மத்தியகால யூத தியானவியலின்படி, உலக உருவாக்கத்திற்கு முன்பே தோரா உருவாக்கப்பட்டது என்றும், படைத்தலுக்கான நீல அச்சுப்படியாக அது பாவிக்கப்பட்டது என்றும் கூறுகின்றது. பாபிலோனிய நாடுகடத்தல் காலத்தில் (கி.மு. 600) அந்நூல்கள் எழுதப்பட்டு, பாரசீக காலத்தில் (கி.மு. 400) நிறைவுற்றன என இன்றுள்ள பல வேதாகம ஆய்வாளர்கள் நம்புகின்றனர்.
# பைக்காரா ஆறு


**பைக்காரா ஆறு** உதகமண்டலம் அருகேயுள்ள பைக்காரா என்ற ஊரில் உற்பத்தியாகும் ஒரு ஆறாகும் இந்த ஆற்றின் பைக்காரா அருவி 55மீ மற்றும் 61மீ உயரத்திலிருந்து கொட்டும் தொடரருவியாக சுற்றுலாப் பயணிகளை கவர்கிறது. பைக்காரா ஆற்றின் குறுக்கே ஊட்டி-கூடலூர் சாலையின் அருகே பைக்காரா அணை கட்டப்பட்டுள்ளது. பைக்காரா நீர்பிடிப்பு பகுதிகளும், சுற்றுலா படகு நிலையங்களும், தோடர் இன பழங்குடியினரின் குடியிருப்புகளும் பைக்காரா அணையைச் சுற்றியுள்ளன. உதகமண்டலத்திலிருந்து 21 கி.மீ தொலைவில் பைக்காரா அணை அமைந்துள்ளது.  

## புனல் மின் நிலையம்
பிரித்தானியர் ஆட்சியின் போது சர் சி.பி. ராமசாமி ஐயர் முயற்சியால் 1920கள் மற்றும் 1930களில் பைக்காரா திட்டம் போடப்பட்டு 1932 அக்டோபரில் 6.65 மெகாவாட் மின்சாரம் உற்பத்தியுடன் செயல்படத் தொடங்கி இன்று வரை உற்பத்தி செய்துகொண்டிருக்கிறது. தென்னிந்தியாவில் உள்ள பழமையான மின் நிலையங்களில் இதுவும் ஒன்றாகும். ஹெச்.ஜி.ஹாவர்ட் என்ற பொறியாளரின் தலைமையில் மின்சாரத்துறை செயல்படத் தொடங்கியது.
# உடற்கூற்று உட்காட்டி



**உடற்கூற்று உட்காட்டி** (*speculum*, *பெக்குலம்* "கண்ணாடி" என்ற பொருள்படும் இலத்தீனிய சொல்) உடற்குழிகளை ஆராய்வதற்குப் பயன்படுத்தப்படும் ஒரு மருத்துவக் கருவியாகும். சோதிக்கப்படும் உடற்குழிக்கு ஏற்றவாறு இதன் வடிவம் அமைக்கப்பட்டிருக்கும். சில பழைமையான மருத்துவ நூல்களில் *டயாப்டர்* அல்லது *டயாப்ட்ரா* எனவும் குறிப்பிடப்பட்டுள்ளது. உள் நோக்கி போலவே உடற்குழிக்குட் செல்ல பெக்குலம் உதவுகிறது. உள்நோக்கிகளில் ஒளிக்கருவிகள் பொருத்தப்பட்டிருக்கும்; உட்காட்டிகள் நேரடியாகக் காண்பதற்காக வடிவமைக்கப்பட்டுள்ளன.
# ஜியார்ஜியோ பாபனிகொலாவு



**ஜியார்ஜியோ நிகொலசு பாபனிகொலாவு ** (*Georgios Nicholas Papanikolaou* அல்லது **ஜியார்ஜ் பாபனிகொலாவு**; ; கைமி, யுபோஇயா தீவு, கிரீசு, மே 13, 1883 – பெப்ரவரி 19, 1962) ஓர் கிரேக்க நோயியலாளர். உயிரணு உயிரியல் துறையிலும் புற்றுநோய் முன்னறிதலிலும் முன்னோடியாகத் திகழ்ந்தவர். *பாப் சோதனை*யைக் கண்டறிந்தவர்.
# திருமணிமுத்தாறு



**திருமணிமுத்தாறு** சேர்வராயன் மலைத்தொடர் மஞ்சவாடி கணவாய் அருகே உற்பத்தியாகி சேலம் மாநகர், நாமக்கல் மாவட்டத்தின் ஊடாக செல்லும் ஓர் ஆறாகும்.. போதமலையின் தெற்கு சரிவில் உற்பத்தியாகும் *ஏளூர் நதி*யும், கஞ்சமலையின் சிற்றோடையான *பவுனாறு* அல்லது *தங்கநதி*யும் திருமணிமுத்தாற்றின் துணை ஆறுகளாகும். பல ஏரிகளை நிரம்பச் செய்து தடுப்பணைகளை எல்லாம் கடந்து சுமார் 120 கிலோ மீட்டர் பயணத்திற்கு பிறகு நாமக்கல் மாவட்டத்தில் நன்செய் இடையார் என்னும் இடத்தில் காவிரியில் கலக்கிறது
# அ. கணேசமூர்த்தி


**அ. கணேசமூர்த்தி** (A. Ganeshamurthi, 10 சூன் 1947-28 மார்ச்சு 2024) ஒரு தமிழகத்தைச் சேர்ந்த அரசியல்வாதியும், நாடாளுமன்ற உறுப்பினரும் ஆவார். மறுமலர்ச்சி திமுகவின் மூத்த தலைவர்களில் ஒருவரான இவர் அக்கட்சியின் பொருளாளராக பதவி வகித்தார். 1978-இல் திமுக மாணவரணி பொறுப்பில் இருந்த இவர் பின்னர் ஒருங்கிணைந்த பெரியார் (ஈரோடு) மாவட்ட திமுக செயலாளராக பொறுப்பு வகித்தார். 1993-இல் திமுகவிலிருந்து வைகோ வெளியேற்றப்பட்ட போது அவருக்கு ஆதரவு தெரிவித்து வெளியேறிய ஒன்பது மாவட்ட செயலாளர்களில் கணேசமூர்த்தியும் ஒருவர். மறுமலர்ச்சி திமுக தொடங்கியதிலிருந்து ஈரோடு மாவட்ட செயலாளராக பொறுப்பு வகித்த இவர் 2016 ஆம் ஆண்டு மறுமலர்ச்சி திமுக பொருளாளராக ஆனார். இவர் 1998 ஆம் ஆண்டு பொதுத்தேர்தலில் பழனி தொகுதியில் போட்டியிட்டு வென்றார். பின்னர் 2009, 2019ஆம் ஆண்டு நடைபெற்ற மக்களவைத் தேர்தலில், ஈரோடு தொகுதியிலிருந்து ம.தி.மு.க சார்பில் போட்டியிட்டு, இந்திய நாடாளுமன்றத்திற்குத் தேர்ந்தெடுக்கப்பட்டார். இவர் 2009 பொதுத் தேர்தலில் மதிமுக சார்பாக வென்ற ஒரே வேட்பாளரும் இவரே.  

## போட்டியிட்ட தேர்தல்களும் முடிவுகளும்
மொத்தம் 25 பேர் தேர்தலில் போட்டியிட்ட 15வது ஈரோடு மக்களவைத் தொகுதிக்கான தேர்தலில், காங்கிரசு கட்சியை சார்ந்த ஈ.வே.கி.ச. இளங்கோவனை 49,336 வாக்குகள் வேறுபாட்டில் தோற்கடித்து, ஈரோடு மக்களவைத் தொகுதியின் முதல் உறுப்பினராக தேர்வுபெற்றார்.  

பின்னர் 2019 ஆம் ஆண்டு நடந்த இந்திய மக்களவைத் தேர்தலில், ஈரோடு தொகுதியிலிருந்து, மறுமலர்ச்சி திராவிட முன்னேற்றக் கழகம் சார்பாக வேட்பாளராக நிறுத்தப்பட்டாலும், திமுக சின்னமான *உதயசூரியன்* சின்னத்தில் போட்டியிட்டு, இந்திய நாடாளுமன்றத்திற்குத் தேர்ந்தெடுக்கப்பட்டார்.  

| ஆண்டு | தொகுதியின் பெயர் | மக்களவை / சட்டமன்றம் | முடிவு |  |
| --- | --- | --- | --- | --- |
| 1989 | மொடக்குறிச்சி | சட்டமன்றம் | *வெற்றி* |  |
| 1998 | பழனி மக்களவைத் தொகுதி | மக்களவை | *வெற்றி* |  |
| 2006 | வெள்ளக்கோயில் (சட்டமன்றத் தொகுதி) | சட்டமன்றம் | *தோல்வி* |  |
| 2009 | ஈரோடு மக்களவைத் தொகுதி | மக்களவை | *வெற்றி* |  |
| 2014 | ஈரோடு மக்களவைத் தொகுதி | மக்களவை | *தோல்வி* |  |
| 2019 | ஈரோடு மக்களவைத் தொகுதி | மக்களவை | *வெற்றி* | } |

## இறப்பு
உடல் நலக்குறைவினால் மருத்துவமனையில் சிகிச்சைப்பெற்று வந்த அ. கணேசமூர்த்தி சிகிச்சைப் பலனின்றி 28 மார்ச்சு 2024 அன்று அதிகாலை உயிரிழந்தார்.
# திருவிருத்தம் (நம்மாழ்வார்)

பன்னிரண்டு ஆழ்வார்களில் ஒருவரான நம்மாழ்வார் **திருவிருத்தம்**, திருவாசிரியம், பெரிய திருவந்தாதி, திருவாய்மொழி ஆகிய நூல்களைப் பாடியுள்ளார்.  

இவர் பொ.ஊ. 10-ஆம் நூற்றாண்டில் வாழ்ந்தவர்.  

நம்மாழ்வாரின் பாட்டுடைத் தலைவர் திருமால்.  

இவர் திருமாலைத் தெய்வமாகக் கொண்டு பாடல்களைப் பாடினாலும் பிற சமயக் கோட்பாடுகளையும் மதித்துப் போற்றியவர்.  

நம்மாழ்வாரின் திருவிருத்தம் கட்டளைக்கலித்துறைப் பாடல்களால் ஆனது. நூற்பயன் கூறும் இறுதிப்பாடலையும் சேர்த்து இதில் 100 பாடல்கள் உள்ளன. இவை அந்தாதி முறையில் கொடுக்கப்பட்டுள்ளன. அகத்திணையில் வரும் துறையைச் சேர்ந்த பாடல்களாகவே நூல் முழுவதும் அமைந்துள்ளது ஒரு குறிப்பிடத்தக்க செய்தி.  

- முதலாம் பாடல் ‘இமையோர் தலைவா! அடியேன் செய்யும் விண்ணப்பம் கேட்டருளாய்’ என்று தொடங்குகின்றது.
- முகில்வண்ணன் கண்ணனுக்கே தன்னை ஆளாக்கிக்கொண்ட தலைவியின் நிலை கண்டு தோழி கவல்கின்றாள்.(கவல்-துன்பம்)(2)
- கோவலன் பாவையும், மண்மகளும், திருவும் நிழல்போல் தொடரும் துழாய் அண்ணலைக் கண்ட நெஞ்சம் மீள மறுக்கின்றதே என்கிறாள் தலைவி. (3)
- வாடையைப் ‘பனிநஞ்ச மாருதம்’ எனக் குறிப்பிட்டு அவன் பிரிவால் தலைவி வருந்துகிறாள். (4)
- பனிப்புயல் வண்ணன் தலைவியைப் பனிப்புயலில் வாடவிட்டானே என்று தோழி கவல்கிறாள். (5)
- தலைவன் தலைவியை ‘மதன செங்கோல் கடாவிய கூற்றம்’ எனச் சொல்லி வியக்கிறான். (6)
- வானவில்லைத் திருமாலின் வில் எனத் தலைவி மயலகுகிறாள். (7)
- தலைவன் பொருள் தேடச் செல்லவிருப்பதைத் தோழிக்குக் குறிப்பால் உணர்த்துகிறான். (8)
- நேமியான் விண்ணாடு போன்ற இவளை யார் பிரிவார் எனத் தலைவன் ஏங்குகிறான். (9)
- தலைவியை ‘மதியுடம்படும்படி’ச் செய்யுமாறு தோழியிடம் தலைவன் வேண்டுகிறான். (10)

இப்படி வளர்ந்துகொண்டே செல்லும் இந்த அக-இலக்கியம் வெறிவிலக்கு (20), தலைவி அன்னத்தை(சோற்றை) வெறுத்தல் (29), தலைவி மேகத்தைத் தூது விடுதல் (31), தலைவனுடன் தன் மகள் சென்ற சுரத்து அருமையை எண்ணி நற்றாய் கவலைப்படுதல் (37), கட்டுவிச்சி குறி சொல்லுதல் (53), தலைவி அன்றில் குரல் கேட்டுப் புலம்புதல் (87) போன்ற செய்திகளுடன் நூல் வளர்கிறது.  
;பாடல் 99  
<poem>  
ஈனச்சொல் ஆயினும் ஆகுக எறிதிரை வையம்முற்றும்  
ஏனத் துருவாய் இடந்த பிரான்இருங் கற்பகம்சேர்  
வானத் தவர்க்கும் அல்லா தவர்க்கும் (மற்றெல்லாம்) ஆயவர்க்கும்  
ஞானப் பிரானையல் லாலில்லை நான் கண்ட நல்லதுவே.  
</poem>  
இப்படித் தலைவி சொல்லும் செய்தியோடு நூல் நிறைவு பெறுகின்றது.
# த புரபெட்


***த புரபெட்*** (*The Prophet*) என்பது 26 உரைநடைக் கவிதை, கட்டுரைகளை கொண்ட லெபனானின் ஓவியர், தத்துவஞானி, எழுத்தாளர், காலில் சிப்ரான் எழுதிய ஆங்கில புத்தகம். இப்புத்தகத்தை 1923ஆம் ஆண்டு ஆல்ப்ரெட் ஏ. க்நோப் என்பவர் பதிப்பித்தார். காலில் சிப்ரானின் மிகச் சிறந்த படைப்பாகக் கருதப்படும இப்புத்தகம், நூற்றுக்கும் மேற்பட்ட மொழிகளில், மொழிபெயர்க்கப்பட்டது.  

## தி ப்ரோபட் சுருக்கம்
இறைவாக்கினர், அல்முஸ்தபா, தன்னுடைய ஊரை விடுத்து வேறு இடத்தில் 12 ஆண்டுகள் தங்கிவிட்டு, தன்னுடைய ஊருக்குத் திரும்ப கப்பலில் பயணிக்கிறார். அச்சமயத்தில், ஒரு குழுவினரால் அவர் தடுக்கப்பட்டு, அவர்களுடன் வாழ்க்கையைப் பற்றியும், மனித சமூகம் பற்றியும் நடத்தும் விவாதமே இப்புத்தகத்தின் மையக்கரு. இப்புத்தகம் காதல், திருமணம், குழந்தைகள், பிறருக்கு கொடுத்தல், சாப்பிடுதலும் பானம் குடித்தலும், பணி, மகிழ்ச்சியும் சோகமும், வீடுகள், ஆடைகள், வாங்குதலும் விற்பனை செய்தலும், குற்றமும் தண்டனையும், சட்டங்கள், விடுதலை, வலி, சுய-அறிவு, கற்பித்தல், நட்பு, பேசுதல், நேரம், நல்லதும் கெட்டதும், வழிபாடு, அழகு, ஆன்மீகம் மற்றும் இறப்பு என பல்வேறு வகையான பகுப்புகளை உள்ளடக்கியது.  

## புகழ்

விற்பனையின் அடிப்படையில் கணிப்பது கடினமானதாயினும், சேக்ஸ்பியர் மற்றும் லாவோசீவிற்கு பிறகு உலகில் அதிகப்படியான மக்களால் படிக்கப்பெற்றது காலில் சிப்ரான் எழுதி நாற்பது மேற்பட்ட மொழிகளில் மொழிபெயர்க்கப்பட்ட நூலாகும். *தி ப்ரோபட்* நூல் தன்னுடைய 163-வது பதிப்பில், சுமார் 100 மில்லியன் பதிப்புககளுக்கு மேல் விற்பனையானது, இதனுடைய முதல் பதிப்பு 1923-ம் ஆண்டு வெளியானது என்பது குறிப்பிடத்தகுந்தது. *தி ப்ரோபட்* அமெசான் இணையத்தில் அதிகமான விற்பனையான நூலாகும்.  

க்னோப் 1923-ம் ஆண்டு தான் அச்சடித்த முதல் 2,000 பிரதிகளில் 1,159 பிரதிகளை விற்றுத்தீர்த்தார், அப்புத்தகத்திற்கு கிடைத்த பலத்த ஆதரவினால், அடுத்த ஆண்டு இரண்டு மடங்கு புத்தகங்களை அச்சடித்தார், அதற்கு அடுத்த வருடமும் மேலும் இரண்டு மடங்கு புத்தகங்களை அச்சடித்தார். அதன்பிறகு இப்புத்தகம் அபரிவிதமான வளர்ச்சியை எட்டியது, 1935-ம் ஆண்டு 12,000 பிரதிகளும், 1961-ம் ஆண்டு 1,11,000 பிரதிகளும், 195-ம் ஆண்டு 2,40,000 பிரதிகள் விற்பனையானது. உலகம் முழுவதும் சேர்த்து, வாரமொன்றிற்கு சுமார் 5000 புத்தகங்கள் விற்பனையாகின்றது.  

## காப்புரிமை
காலில் சிப்ரான் தன்னுடைய இறப்பிற்கு பிறகு, தன்னுடைய புத்தக உரிமைகளை தன்னுடைய சொந்த ஊரான லெபனானில் உள்ள ப்சாரி , என்ற ஊருக்கு எழுதி வைத்திருந்தார். ப்சாரியில் உள்ள கிப்ரான் தேசிய கூட்டமைப்பு (The Gibran National Committee - ஜி. என். சி), கிப்ரான் அருங்காட்சியத்தை மேலாண்மை செய்து வருகிறது. 1935-ம் ஆண்டு அமைக்கப்பெற்ற இந்த இலாப நோக்கற்ற நிறுவனம் காலில் சிப்ரானின் ஓவியங்கள் மற்றும் புத்தகங்களுக்கான உரிமையை கவனித்துக்கொள்கிறது. 2009-ம் ஆண்டு, ஜி. என். சி., *த ப்ரோபெட்* திரைப்படம் தயாரிக்க ஐக்கிய அமெரிக்க நாட்டில் உள்ள த ப்ரொபட் எல். எல். சி. என்ற குழுவிற்கு அனுமதி வழங்கியது.  

## *தி கார்டன் ஆப் தி ப்ரோபட்*
*தி ப்ரோபட்* நூலைத் தொடர்ந்து, காலில் சிப்ரான் எழுதிய *தி கார்டன் ஆப் தி ப்ரோபட்* நூல், அவர் இறந்த பிறகு 1933-ம் ஆண்டு வெளியானது. *தி கார்டன் ஆப் தி ப்ரோபட்* என்ற நூலில் அல்முஸ்தபா திரும்பியதை தொடர்ந்து அவருடைய ஒன்பது சீடர்களுடன் நடந்த விவாதங்களை அல்முஸ்தபா கூறுவதாக அமையப்பெற்றுள்ளது.  

## பதிப்புகள்
இந்நூலை *பேரறிவாளன்* என்ற தலைப்பில் தமிழில் ப. யூ. அய்யூப் மொழிபெயர்த்து வெளியிட்டுள்ளார். பல்வேறு காலகட்டங்களில் ஒலிக்கோப்புகளும், இசை வடிவமாகவும், திரைப்படமாகவும் இந்நூல் வெளிவந்துள்ளது.
# பாட்டுடைத் தலைவன்

பாட்டு நூலில் போற்றப்படும் தலைவனைப் **பாட்டுடைத்தலைவன்** எனக் குறிப்பிடுவது வழக்கம்.  

தமிழ்ப்புலவர்கள் பாடிய பாடல்கள் ஏதாவது ஒரு தலைவனையோ, பொருளையோ மையமாகக் கொண்டு பாடப்பட்டிருக்கும்.  

கி.பி. முதலாம் நூற்றாண்டுக்கு முற்பட்ட சங்ககாலப் புலவர்கள் தாம் பாடிய பாடல்களிலும், பாட்டுகளிலும் அரசர்களையும், வள்ளல்களையும் பாட்டுடைத் தலைவராகக் கொண்டனர்.  
- மதுரைக்காஞ்சி நூலின் பாட்டுடைத்தலைவன் தலையாலங்கானத்துச் செருவென்ற நெடுஞ்செழியன் என்னும் அரசன்.
- சிறுபாணாற்றுப்படை நூலின் பாட்டுடைத்தலைவன் ஓய்மானாட்டு நல்லியக்கோடன்.

அதற்குப் பின்னர் சமயம் தலைதூக்கி நின்ற காலத்தில் இறைவனை மட்டுமே பாட்டுடைத் தலைவராகக் கொண்டனர்.  
- சைவத் திருமுறைகள் நூல்களின் பாட்டுடைத்தலைவன் சிவன்
- நாலாயிர திவ்வியப் பிரபந்தம் நூல்களின் பாட்டுடைத்தலைவன் திருமால்

பத்தாம் நூற்றாண்டில் தலைதூக்கிய பிற்காலச் சோழர் காலத்துக்குப் பின்னர் இறைவன், அரசன் ஆகிய இருவருமே பாட்டுடைத் தலைவராக மாறினர்.  
- கம்பராமாயணம் நூலின் பாட்டுடைத்தலைவன் இராமன்
- மூவருலா நூலின் பாட்டுடைத்தலைவர்கள் விக்கிரம சோழன், அவனது மகன் இரண்டாம் குலோத்துங்க சோழன், பேரன் இரண்டாம் இராஜராஜ சோழன் ஆகிய மூவர்.
## காலநிலைகளில்
பாட்டுடைத் தலைவர்களாக விளங்கியவர்கள் எப்போது யாராக விளங்கினர் என்று மு. அருணாசலம் பட்டியல் ஒன்றைத் தருகிறார்.  

| காலம் | பாட்டுடைத் தலைவர் | சிறப்பு |  |
| --- | --- | --- | --- |
| சங்க காலம் | தலவன் அல்லது வள்ளல் | தெய்வத்தைச் சிறப்பித்தல் இல்லை |  |
| பாசுர காலம் | தெய்வம் மட்டுமே | மனிதரைச் சிறப்பித்தல் இல்லை |  |
| சோழர் காலமும் அடுத்த காலமும் | சோழ அரசர் | தெய்வத்தைச் சிப்பித்தலும் உண்டு |  |
| பிற்காலம் | தெய்வமும் தலைவரும் | தாழ்ந்தவரைச் சிறப்பித்தலும் உண்டு | } |

## மேற்கோள்
# இயற்கணிதச் சமன்பாடு

கணிதத்தில் **இயற்கணிதச் சமன்பாடு** (*algebraic equation*) என்பது  
<math>P = Q,</math> வடிவில் அமைந்ததொரு சமன்பாடு. இயற்கணிதச் சமன்பாடுகள் ஒரு களத்தில் வரையறுக்கப்படுகின்றன. இச்சமன்பாட்டிலுள்ள *P* மற்றும் *Q* இரண்டும் அதே களத்தில் அமைந்த பல்லுறுப்புக் கோவைகள். இப்பல்லுறுப்புக்கோவைகள் பல மாறிகளைக் கொண்டிருக்கலாம். எடுத்துக்காட்டாக,  

:<math>y^4+\frac{xy}{2}=\frac{x^3}{3}-xy^2+y^2-\frac{1}{7}</math> -இது விகிதமுறு எண் களத்தில் அமைந்த இயற்கணிதச் சமன்பாடு. இயற்கணிதச் சமன்பாடுகள் *பல்லுறுப்புக்கோவைச் சமன்பாடுகள்* எனவும் அழைக்கப்படுகின்றன.  

## சமான சமன்பாடுகள்
இரு இயற்கணிதச் சமன்பாடுகளின் தீர்வுகள் சமமாக இருந்தால் அவ்விரு சமன்பாடுகளும் *சமானமானவை*. <math>P = Q</math> மற்றும் <math>P-Q = 0</math> இரண்டும் சமானமான சமன்பாடுகள். இயற்கணிதச் சமன்பாடுகள் *பல்லுறுப்புக்கோவைச் சமன்பாடுகள்* எனவும் அழைக்கப்படுகின்றன.  

விகிதமுறு எண்களில் அமைந்த ஒரு இயற்கணிதச் சமன்பாட்டை, முழு எண்களைக் கெழுக்களாகக் கொண்ட சமானமான சமன்பாடாக மாற்றலாம். மேலே தரப்பட்டுள்ள சமன்பாட்டினை முழுமையாக 42 (= 2·3·7) -ஆல் பெருக்கித் தொகுத்தெழுதக் கிடைக்கும் சமான சமன்பாடு:  
:<math>42y^4+21xy-14x^3+42xy^2-42y^2+6=0</math>  

## தீர்வுகள்
எந்தவொரு சமன்பாட்டிற்கும் அச்சமன்பாட்டினையும் நிறைவு செய்யும் அதிலமைந்த மாறிகளின் மதிப்புகள் அச்சமன்பாட்டின் தீர்வுகள் என அழைக்கப்படுகின்றன. இயற்கணிதச் சமன்பாடுகளுக்கு அவை மூலங்கள் எனவும் அழைக்கப்படுகின்றன. முறையாகச் சொல்வதென்றால் * *P*=0 * சமன்பாட்டின் தீர்வுகள் பல்லுறுப்புக்கோவை * *P'' -ன் மூலங்களாகும்.  

ஒரு சமன்பாட்டைத் தீர்க்கும்போது அதன் தீர்வுகள் எந்த கணத்தில் அமையும் என்பதைக் கவனத்தில் கொள்வது அவசியம். விகிதமுறு எண்கள் கணத்தில் அமைந்த ஒரு சமன்பாட்டின் தீர்வுகள் அனைத்தும் முழு எண்களாக அமையலாம். அத்தகைய சமன்பாடுகள் டயஃபண்டைன் சமன்பாடுகள் என அழைக்கப்படும். இதேபோல் தீர்வுகள் மெய்யண்களாகவோ அல்லது கலப்பெண்களாகவோ அமையலாம்.
# பெண் இனப்பெருக்கத் தொகுதி



**மனிதப் பெண்ணின் இனப்பெருக்கத் தொகுதி **(*human female reproductive system* அல்லது **பெண் பிறப்புறுப்பு அமைப்பு**) இரண்டு முதன்மை பகுதிகளாகப் பிரிக்கப்படுகிறது: வளரும் கருவுருவை தாங்கும், யோனி மற்றும் கருப்பை சுரப்பு நீர்களை சுரக்கும், ஆணின் விந்தணுவை உடற்கூற்றளவில் பாலோப்பியன் குழாய்களுக்கு செல்லவிடும் கருப்பை ஒன்றாகும்; மற்றொன்று உடற்கூற்றளவில் பெண்ணின் சூல்முட்டைகளை உற்பத்தியாக்கும் சூலகம் ஆகும். இவை உடலின் உள்ளே இருக்கும் உறுப்புக்களாகும். யோனி வெளி உறுப்புக்களான இதழ்கள், யோனிலிங்கம் மற்றும் சிறுநீர் வடிகுழாய் ஆகியவற்றை உள்ளடக்கிய அல்குலைச் சந்திக்கிறது. யோனியை கருப்பையுடன் கருப்பை வாய் இணைக்கிறது; கருப்பையும் சூலகமும் பாலோப்பியன் குழாய்களால் இணைக்கப்பட்டுள்ளன. குறிப்பிட்ட இடைவெளியில் சூலகம் வெளிப்படுத்தும் சூல்முட்டை பாலோப்பியன் குழாய்கள் வழியாக கருப்பையை அடைகிறது.  

இவ்வாறு செல்கையில் சூல்முட்டை விந்தணுவை சந்திக்க நேர்ந்தால் விந்தணு உள்புகுந்து முட்டையுடன் கலப்பதால் கருக்கட்டல் நிகழ்கிறது. பொதுவாக கருக்கட்டல் கருக்குழல்களில் நிகழுமெனினும் கருப்பையிலும் நிகழ வாய்ப்புள்ளது. கருக்கட்டலால் உருவான கருவணு கருப்பையின் சுவர்களில் ஒட்டிக் கொள்கிறது. இங்கு கருவணு முளைய விருத்தி மற்றும் உருவத் தோற்றத்திற்கான செயல்பாடுகளை துவக்குகிறது. வெளியுலகில் பிழைக்குமளவு வளர்ச்சியடைந்த பின்னர் கருப்பை வாய் விரிந்தும் கருப்பை சுருங்கியும் முதிர்கரு யோனி வழியாக வெளியேற்றப்படுகிறது.  

உடற்கூற்றளவில் பெண்ணாகப் பிறக்கும்போதே உருவாக்கப்படும் சூல்முட்டைகள் விந்தணுக்களை விட பெரியதாக உள்ளன. சூலகம் ஏறத்தாழ ஒவ்வொரு மாதமும் ஒரு சூல் முட்டையை முதிர வைத்து தன்னுடன் இணைந்துள்ள பாலோப்பியன் குழாய் மூலமாக கருப்பைக்கு அனுப்புகிறது. அங்கு கருக்கட்டவில்லை என்றால் அந்த முட்டை மாதவிடாய் காலத்தில் வெளியேற்றப்படுகிறது.  

ஆண்களில் தொடர்புடைய அமைப்பு ஆண் இனப்பெருக்க அமைப்பு ஆகும்
# ஐடன் பிளிசார்டு


**ஐடன் கிரேகு பிளிசார்டு** (*Aiden Craig Blizzard*, சூன் 27, 1984) என்பவர் தென் இரெட்பேக்சு அணியின் உறுப்பினராகவுள்ள ஆத்திரேலியத் துடுப்பாட்டவீரர் ஆவார். இவர் இந்தியப் பிரீமியர் இலீகில் மும்பை இந்தியன்சு அணியில் விளையாடி வருகின்றார். இவர் இருபது20 போட்டிகளில் சனவரி 1, 2007இல் நடந்த தென் ஆத்திரேலியாவுக்கு எதிரான போட்டியில் அறிமுகமாகி, அப்போட்டியிலேயே எட்டு ஆறுகள் உள்ளடங்கலாக 38 பந்துகளில் 89 ஓட்டங்களைப் பெற்றுள்ளார். அப்போட்டியில் 23 பந்துகளிலேயே அரைச்சதத்தை எட்டியது குறிப்பிடத்தக்கது.  

## துடுப்பாட்ட வாழ்க்கை
- மெல்பேர்ணில் இடம்பெற்ற தாசுமானியாவுக்கு எதிரான போட்டியில் பட்டியல் அளவில் தனது முதல் போட்டியை விளையாடினார். ஆனால், ஓட்டங்கள் எதையும் பெறாமலே ஆட்டமிழந்தார்.
- ஆங்கிலப் புத்தாண்டான சனவரி 1, 2007 அன்று தென் ஆத்திரேலியாவுக்கு எதிரான போட்டியில் விக்டோரியா புசுரேஞ்சர்சு அணிக்காகத் தனது முதல் இருபது20 போட்டியில் விளையாடி 89 ஓட்டங்களைக் குவித்தார்.
- 2007இல் திசம்பர் 10இலிருந்து திசம்பர் 12 வரை தாசுமானியாவுக்கு எதிராக நடைபெற்ற போட்டியில் விளையாடியதன் மூலம் முதல் தர துடுப்பாட்டத்தில் விளையாடத் தொடங்கினார்.